ການເຈລະຈາ ລະຫວ່າງ ສຫລ ແລະ ຄິວບາ ຄືບໜ້າ ແຕ່ ຍັງຕົກລົງ ຂັ້ນສຸດທ້າຍ ບໍ່ໄດ້
ບັນດາ​ເຈົ້າ​ໜ້າ​ທີ່ ສະຫະລັດ ​ແລະ​ຄິວ​ບາ ໄດ້ເຈລະຈາກັນອີກຮອບໃໝ່ ຫລັງຈາກໄດ້​ຕັດຄວາມສຳພັນ​ ຢ່າງເປັນທາງການ ເປັນເວລາ 50 ປີກວ່າໆ.
ບັນດາເຈົ້າໜ້າທີ່ສະຫະລັດ ແລະຄິວບາ ກ່າວວ່າ ເຂົາເຈົ້າໄດ້ ທຳຄວາມຄືບໜ້າ ໃນການຟື້ນຟູຄວາມສຳພັນ ດ້ານການທູດ ຄືນໃໝ່ ແຕ່ວ່າຍັງມີໜ້າວຽກການຫລາຍຢ່່າງທີ່ຈະຕ້ອງໄດ້ປະ ຕິບັດ ບັນດາເຈົ້າໜ້າທີ່ໄດ້ໃຫ້ຄວາມເຫັນດັ່ງກ່າວ ໃນວັນສຸກວານນີ້ ຫລັງຈາກໄດ້ມ້ວນທ້າຍຮອບທີ່ສີ່ຂອງການເຈລະຈາຫາລື ທີ່ວໍ ຊິງຕັນ ຢູ່ໃນການປະຊຸມເປັນເວລາສອງວັນນັ້ນ ບັນດານັກເຈລະຈາໄດ້ເນັ້ນໜັກໃສ່ບັນຫາຕ່າງໆ ທີ່ຮວມທັງຂັ້ນຕອນໃນກນາເປີດສະຖານທູດຄືນໃໝ່ ຫລັງຈາກທີ່ໄດ້ມີການຕັດຄວາມ ສຳພັນຢ່າງເປັນທາງການ ລະຫ່າງສະຫະລັດແລະຄິວບາເປັນ ເວລາ 50 ປີກວ່າໆ ທ່ານນາງ Roberta Jacobson ຫົວໜ້າເຈລະຈາຝ່າຍສະຫະລັດ ກ່າວວ່່າ “ຂ້າພະເຈົ້າ ຍັງມອງເຫັນໄປໃນແງ່ດີ ແຕ່ວ່າ ຂ້າພະເຈົ້າກໍເປັນຄົນທີ່ຍອມຮັບຄວາມຈິງກ່ຽວກັບ 54 ປີ ທີ່ພວກເຮົາຕ້ອງໄດ້ເອົາຊະນະ” ທ່ານນາງ Jacobson ລັດຖະມົນຕີຊ່ວຍວ່າການກະຊວງຕ່າງປະເທດ ຮັບຜິດ ຊອບກິດ ຈະການຊີກໂລກຕາເວັນຕົກ ກ່າວວ່າ ທັງສອງຝ່າຍຍັງມີ “ບາງເລື້ອງທີ່ຈະຕ້ອງໄດ້ຕົກ ລົງກັນ” ແລະກໍຈະດຳເນີນການດັ່ງກ່າວໂດຍໄວເທົ່າທີ່ຈະໄວໄດ້ ຄູ່ຕຳແໜ່ງຝ່າຍຄິວບາ ຂອງທ່ານນາງ Josefina Vidal ກ່າວວ່າ ທັງສອງຝ່າຍເຫັນດີທີ່ ຈະສືບຕໍ່ການສົນທະນາກ່ຽວກັບບັນຫາອັນສຳຄັນຕ່າງໆ ທ່ານນາງ Vidal ຫົວໜ້າພະແນກສະຫະລັດ ຂອງ ກະຊວງຕ່າງປະເທດຄິວບາ ກ່າວວ່າ “ຜູ້ແທນທັງສອງຝ່າຍ ເຫັນດີສືບຕໍ່ການແລກປ່ຽນຄວາມຄິດຄວາມເຫັນ ທີ່ພົວພັນກັບ ການປະຕິບັດງານດ້ານການທູດ ” ໃນການຖະແຫຼງຂ່າວ ໃນວັນສຸກວານນີ້ ທ່ານນາງ Jacobson ໄດ້ສະແດງໃຫ້ເຫັນວ່າ ການເຂົ້າເຖິງທາງດ້ານການທູດ ອາດເປັນນຶ່ງຂອງຈຸດສຳຄັນທີ່ຍັງຄ້າງຄາຢູ່ ທ່ານນາງ Jacobson ກ່າວວ່າ “ມີຫລາຍໆສະພາບການ ທີ່ບັນດາສະຖານທູດ ປະຕິບັດ ງານຢູ່ໃນບັນຍາກາດແບບຈຳກັດ ” ທ່ານນາງ Jacobson ກ່າວເພີ້ມອີກວ່າ “ພວກເຮົາມີຄວາມໝັ້ນໃຈວ່າ ເວລາໃດທີ່ພວກເຮົາຕົກລົງກັນ ສະຖານທູດຂອງພວກເຮົາຈະສາມາດປະຕິບັດງານ ເພື່ອໃຫ້ພວກເຈົ້າ ໜ້າທີ່ໄດ້ເຮັດວຽກຂອງເຂົາເຈົ້າ ”